wannaphong/clean_thaiwikipedia huggingface dataset:
# อัลบูไฟรา
อัลบูไฟรา  เป็นเมืองและเทศบาลแห่งหนึ่งในเขตฟารูทางตอนใต้ของประเทศโปรตุเกส เขตเทศบาลมีประชากร 44,158 คน (พ.ศ. 2564)url=Instituto Nacional de Estatística บนพื้นที่ 140.66 ตารางกิโลเมตร เฉพาะเขตเมืองมีประชากร 28,645 คน (พ.ศ. 2564)[url=https://ine.pt/xportal/xmain?xpid=INE&xpgid=ine_indicadores&contecto=pi&indOcorrCod=0011166&selTab=tab0 Instituto Nacional de Estatística]  Nuno Pires Soares, Instituto Geográfico Português (Geographic Institute of Portugal)

อัลบูไฟราตั้งอยู่ห่างจากกรุงลิสบอน 250 กิโลเมตร (160 ไมล์) ใกล้กับปราสาทปาแดร์นึ เมืองลาโกวาตั้งอยู่ห่างออกไปทางทิศตะวันตก 30 กิโลเมตร และเมืองฟารูตั้งอยู่ห่างออกไปทางทิศตะวันออกเฉียงใต้ 45 กิโลเมตร อัลบูไฟราเป็นแหล่งท่องเที่ยวแห่งหนึ่งเนื่องจากมีทำเลที่ตั้งติดทะเล ประชากรในพื้นที่เพิ่มขึ้นเป็นประมาณ 300,000 คนในช่วงฤดูร้อน ช่วงคริสต์มาส และช่วงปีใหม่เนื่องจากมีโรงแรมและสถานตากอากาศพร้อมด้วยท่าจอดเรือเล็ก ร้านอาหาร บาร์ และสนามกอล์ฟ
# ไปรยาดึเซาราฟาแอล
ไปรยาดึเซาราฟาแอล  เป็นหาดริมฝั่งมหาสมุทรแอตแลนติกแห่งหนึ่ง ตั้งอยู่ใกล้กับหมู่บ้านตากอากาศซึชมารียัชในเขตเทศบาลอัลบูไฟรา เขตฟารู ประเทศโปรตุเกสPortuguese civilian survey: Sheet 52B Albufeira. Publishers: Instituto Geográfico Português (Portugal Civilian Survey). Scale:1:50,000.  ห่างจากย่านเมืองเก่าอัลบูไฟราไปทางทิศตะวันตก 4 กิโลเมตร และห่างจากเมืองฟารู (เมืองหลักของเขตฟารู) ไปทางทิศตะวันตก 47.8 กิโลเมตร"Spain & Portugal 2012, Tourist and Motoring Atlas. Pub:Michelin, 2011,  ไปรยาดึเซาราฟาแอลเป็นหนึ่งในหาดธงฟ้า 69 หาดในภูมิภาคอัลการ์วึ (พ.ศ. 2555) และได้รับการรับรองว่ามีสิ่งอำนวยความสะดวกที่เหมาะสมสำหรับผู้ทุพพลภาพ
# การปลดปล่อยอาร์เนม
ปฏิบัติการแองเกอร์(บางครั้งเป็นที่รู้จักคือ ปฏิบัติการควิกแองเกอร์) เป็นปฏิบัติการทางทหารเพื่อยึดเมืองอาร์เนมในเดือนเมษายน ค.ศ. 1945 ในช่วงสิ้นสุดลงของสงครามโลกครั้งที่สอง มันยังเป็นที่รู้จักคือ ยุทธการที่อาร์เนมครั้งที่สองหรือการปลดปล่อยอาร์เนม ปฏิบัติการดังกล่าวเป็นส่วนหนึ่งของการปลดปล่อยเนเธอร์แลนด์ของกองทัพแคนาดาที่หนึ่งและนำโดยกองพลทหารราบบริติชที่ 49 ซึ่งได้รับการสนับสนุนโดยยานเกราะของกองพลยานเกราะแคนาดาที่ 5 การโจมตีทางอากาศของกองทัพอากาศหลวง และเรือของราชนาวี

ฝ่ายสัมพันธมิตรตะวันตกได้พยายามครั้งแรกเพื่อปลดปล่อยอาร์เนมในเดือนกันยายน ค.ศ. 1944 ในช่วงปฏิบัติการมาร์เก็ตการ์เดน การวางแผนที่ไม่ดีพอ การปรากฏตัวอย่างไม่คาดคิดของหน่วยยานเกราะเยอรมันและการรุกคืบที่ล่าช้าของกองกำลังภาคพื้นดินทำให้กองพลขนส่งทางอากาศบริติชที่ 1 ต้องพ่ายแพ้และแนวรบใหม่ที่มั่นคงทางใต้ของเมือง การวางแผนใหม่ครั้งใหม่เพื่อยึดอาร์เนมได้เริ่มต้นขึ้นในปีใหม่ ในขณะที่กองทัพแคนาดาที่หนึ่งได้เสาะหาวิธีบรรจบหน่วยของตนเองที่รุกคืบเข้าสู่เนเธอร์แลนด์ อย่างไรก็ตาม มันเป็นไปไม่ได้จนกระทั่งเดือนเมษายนที่การปลดปล่อยเมืองกลายเป็นความเป็นไปได้อย่างชัดเจน หลังจากกองทัพน้อยแคนาดาที่ 2 ได้ชายฝั่งตะวันออกของแม่น้ำไอส์เซิล และรุกคืบทางเหนือ กองทัพน้อยแคนาดาที่ 1 ได้เตรียมพร้อมโจมตีอาร์เนม

ปฏิบัติการดังกล่าวได้เริ่มต้น เมื่อวันที่ 12 เมษายน ค.ศ. 1945 และดำเนินตามแผน ในขณะที่กองพลน้อยทหารราบทั้งสามของกองพลที่ 49 ได้ทำการเฝ้าตรวจ-เคลื่อนที่สลับ(leapfrogged) ซึ่งกันและกันตลอดเมือง ภายในสี่วัน อาร์เนมอยู่ภายใต้การควบคุมของฝ่ายสัมพันธมิตรอย่างสมบูรณ์ เพื่อให้แคนาดารุกคืบมากขึ้นเข้าสู่เนเธอร์แลนด์ น้อยกว่าสองสัปดาห์หลัง การพักรบทั่วไปทำให้ปฏิบัติการรบครั้งใหญ่ในประเทศได้สิ้นสุดลงและในวันที่ 5 พฤษภาคม ผู้บัญชาการทหารสูงสุดเยอรมันในเนเธอร์แลนด์ได้ยอมจำนนต่อกองทัพแคนาดา สามวันต่อมา เยอรมนีได้ยอมจำนนแบบไม่มีเงื่อนไข ทำให้สงครามในยุโรปได้สิ้นสุดลง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
# ฟรังซึซีญา
ฟรังซึซีญา  เป็นแซนด์วิชชนิดหนึ่งตามแบบฉบับของอาหารโปรตุเกสสมัยใหม่ มีต้นกำเนิดจากเมืองโปร์ตูในช่วงกลางคริสต์ศตวรรษที่ 20

ฟรังซึซีญาประกอบด้วยขนมปังปิ้งใส่ไส้ที่เป็นไส้กรอกและเนื้อสัตว์ต่าง ๆ เช่น ไส้กรอกท้องถิ่น แฮม มอร์ตาเดลลาไส้มะกอกออลิฟ เนื้อวัวหรือเนื้อหมูทอด จากนั้นหุ้มตัวแซนด์วิชด้วยเนยแข็งแผ่น อบในเตาอบเฉพาะไฟบนให้เนยแข็งพอละลาย นำออกมาราดซอสเผ็ดที่มีส่วนผสมของเบียร์ มะเขือเทศบด และเครื่องเทศ (ตัวแซนด์วิชอาจมีมากกว่าหนึ่งชั้น หรืออาจเพิ่มไข่ดาวไว้ด้านบนก่อนราดซอสก็ได้) โดยทั่วไปนิยมเสิร์ฟอาหารจานนี้กับเฟรนช์ฟรายส์และเบียร์ 

ฟรังซึซีญายังมีรูปแบบที่ต่างออกไปอีก เช่น ฟรังซึซีญาปอวูวา Historia de la francesinha poveira ซึ่งใช้ขนมปังและซอสอีกประเภทหนึ่งและใช้มือหยิบกินได้อย่างสะดวก
# ไปรยาดูกัชแตลู
ไปรยาดูกัชแตลู  เป็นหาดริมฝั่งมหาสมุทรแอตแลนติกแห่งหนึ่ง ตั้งอยู่ใกล้กับหมู่บ้านตากอากาศซึชมารียัชในเขตเทศบาลอัลบูไฟรา เขตฟารู ประเทศโปรตุเกสPortuguese civilian survey: Sheet 52B Albufeira. Publishers: Instituto Geográfico Português (Portugal Civilian Survey). Scale:1:50,000.  ห่างจากย่านเมืองเก่าอัลบูไฟราไปทางทิศตะวันตก 6.4 กิโลเมตร และห่างจากเมืองฟารู (เมืองหลักของเขตฟารู) ไปทางทิศตะวันตก 51.3 กิโลเมตร"Spain & Portugal 2012, Tourist and Motoring Atlas. Pub:Michelin, 2011,  ไปรยาดูกัชแตลูเป็นหนึ่งในหาดธงฟ้า 69 หาดในภูมิภาคอัลการ์วึ (พ.ศ. 2555) 

ไปรยาดูกัชแตลูแท้จริงแล้วประกอบด้วยหาดหลักหนึ่งหาดกับหาดบริวารและเวิ้งอ่าวเล็ก ๆ อีกหลายแห่ง หาดหลักมีความยาวประมาณ 200 เมตร โอบล้อมด้วยหน้าผาตะปุ่มตะป่ำสูงประมาณ 9 เมตร ในแต่ละทิศทางจากหาดหลักมีเวิ้งอ่าวเล็ก ๆ หลายแห่งสลับกับโขดหิน หาดแห่งนี้ได้ชื่อมาจากหอสังเกตการณ์ซึ่งเคยตั้งตระหง่านอยู่ที่นี่ หอดังกล่าวสร้างขึ้นในช่วงกลางคริสต์ศตวรรษที่ 16 เพื่อใช้เป็นที่ตรวจตราแนวชายฝั่งและเฝ้าระวังการโจมตีของโจรสลัดบาร์บารีที่มาจากแอฟริกาเหนือ ปัจจุบันยังหลงเหลือซากบางส่วนของหอให้เห็นใกล้กับทางลงสู่หาด
# บีฟานา
บีฟานา  เป็นแซนด์วิชชนิดหนึ่งที่นิยมรับประทานกันทั่วประเทศโปรตุเกส หนังสือพิมพ์ เดอะซิดนีย์มอร์นิงเฮรัลด์ ระบุว่าอาหารจานนี้เป็น "ความภาคภูมิใจอย่างหนึ่งของชาติ" ในโปรตุเกส ส่วนเว็บไซต์ เทสต์แอตลัส รายงานว่าอาหารจานนี้อาจปรากฏขึ้นครั้งแรกในเมืองเว็งดัชนอวัชทางตอนกลางของประเทศ

ส่วนผสมแบบฉบับของบีฟานา ได้แก่ เนื้อหมูสันนอกติดกระดูกที่นำไปทุบหรือแล่ให้บาง เคี่ยวกับมันหมู กระเทียม หัวหอม ใบกระวาน และไวน์ขาว จากนั้นนำขนมปังอุ่นมาประกบเป็นแซนด์วิช อาหารจานนี้ยังมีรูปแบบที่แตกต่างไปตามภูมิภาคซึ่งรวมถึงการหมัก การอบ หรือการย่างเนื้อหมู การทำซอสแยกต่างหากก่อนราดบนขนมปัง หรือการเสิร์ฟกับมัสตาร์ด ซอสพริก หรือหัวหอมผัด เป็นต้น ทางตอนเหนือของโปรตุเกสมักใช้เนื้อหมูฉีกเส้นเคี่ยวในซอสเข้มข้น ในขณะที่ทางตอนใต้มักใช้เนื้อหมูสันนอกเคี่ยวในซอสที่มีลักษณะเบากว่า

บีฟานามีจำหน่ายในงานเทศกาลต่าง ๆ ที่จัดขึ้นทั่วประเทศ โดยทั่วไปถือว่าเป็นอาหารราคาถูกที่ทำได้ง่ายและรวดเร็ว แมคโดนัลด์ในโปรตุเกสจำหน่ายอาหารจานนี้ในรูปแบบที่เรียกว่า แมคบีฟานา
# ฮัคกี ไอเคิลมานน์
ฮัคกี ไอเคิลมานน์ (เกิด มีนาคม 1956) เป็นนักกีตาร์คลาสสิกระดับโลกชาวเยอรมัน ที่ใช้ชีวิตส่วนใหญ่ในเอเชีย โดยเฉพาะในประเทศไทย ซึ่งชื่อของเขากลายเป็น "สัญลักษณ์ของกีตาร์คลาสสิก"

 การศึกษา 
ปริญญาโทที่ State Academy of Music and Dramatic Arts, เมืองชตุทการ์ท ประเทศเยอรมนี

 ประวัติ 
ไอเคิลมานน์มาจากซูลซ์บวร์ก ในมาร์กเกรฟเลอร์แลนด์ ทางตะวันตกเฉียงใต้ของเยอรมนี เขาอาศัยอยู่ในประเทศไทยตั้งแต่ปี 1979 ซึ่งการบันทึกเสียงเพลงพระราชนิพนธ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร ของเขาทำให้กีตาร์คลาสสิกกลายเป็นเครื่องดนตรีที่ได้รับความนิยม

แม้จะสำเร็จการศึกษาระดับปริญญาโทด้านดนตรีคลาสสิก แต่ไอเคิลมานน์ก็ได้พัฒนาดนตรีที่หลากหลายของเขาเองโดยเชื่อมโยงวัฒนธรรมของตะวันออกและตะวันตก ตลอดจนดนตรีคลาสสิกกับเพลงพื้นบ้านและเพลงยอดนิยม

 การทำงานร่วมกัน 
ฮัคกีเล่นดนตรีร่วมกับรวี ศังกร (บิดาของนอราห์ โจนส์), ริชาร์ด ฮาร์วีย์ (ผู้ประพันธ์เพลงประกอบภาพยนตร์มหากาพย์เรื่องสุริโยไทและตำนานสมเด็จพระนเรศวรมหาราช และคืนบาป พรหมพิราม), นีน่า คอร์ติ และ Carlos Bonell และนักกีตาร์ชื่อดังมากมาย
# มิสออราอินเตอร์เนชันแนล
มิสออราอินเตอร์เนชันแนล  ชื่อเดิม: มิสเคเมอร์อินเตอร์เนชันแนล (Miss Kemer International)เป็นการประกวดนางงามระดับนานาชาติ ดำเนินการโดย อัดนาน เซเคอร์ ที่เมืองอันตัลยา ประเทศตุรกี เริ่มจัดตั้งแต่ปี 2006 ในนาม มิสเคเมอร์อินเตอร์เนชันแนล เปลี่ยนชื่อเป็น มิสออราอินเตอร์เนชันแนล อย่างเป็นทางการในปี 2018 การประกวดนี้มีวัตถุประสงค์เพื่อส่งเสริม “ความงาม พฤติกรรม สมอง และร่างกาย” สำหรับผู้หญิงทั่วโลก มีการแข่งขันหลายรอบ เช่น ชุดว่ายน้ำ, ชุดประจำชาติ, ชุดราตรี และรอบสัมภาษณ์

ปัจจุบันผู้ที่ดำรงตำแหน่งมิสออราอินเตอร์เนชันแนลคนปัจจุบันคือ คริสซาน พอลลีน อัลเลียร์ จาก ฟิลิปปินส์

รายชื่อผู้ชนะเรียงตามปี
 ปี ผู้ดำรงตำแหน่ง รองชนะเลิศ สถานที่จัดประกวด ผู้เข้าประกวด รองอันดับ 1 รองอันดับ 2 รองอันดับ 3 รองอันดับ 42006Tanya Semeletovaไม่ทราบข้อมูลไม่ทราบข้อมูล อันตัลยา, ตุรกีไม่ทราบข้อมูล2007Tetyana NosenkoMonika Pensaไม่ทราบข้อมูล2008Mariana Sanchez DominguezTuğba MelisLeyla Bayguzina2009Bojana KrsmanovicJekaterina Kormilinaไม่ทราบข้อมูล242010Anna IvanovaOksana TerpilovskayaLelde Dreimane302011Tuğçe KurşunoğluArina ChultianDoroty Görog222012 colspan="7" 2013Diana HarkushaIeva ZeiviteRadmilla Gerasimova อันตัลยา, ตุรกี222014Ella ShalamovaDinara AkbeshevaEzgi Baran222015Elizaveta KonstantinovaAnna GrishinaRoxana Timmus252016Vlada SaulchenkovaDiana DudkaKristina Andreeva ไซบีเรีย202017Aim IsengalievaTalia AybedullinaEkaterina Ryzhova ไซบีเรีย202018Kamilla KhusainovaVioletta MilovanovaAngelika Kostyshynová282019Kristýna MalířováElizaveta AbrosimovaKaterina Hurieva292020Andreia Rodrigues CorreiaLaine MezaleGuzel MusinaMamounata NikiemaNika Kan Nhi-Nya342021Alexandra Faith GarciaAlexandra StroeKateriana PidkopaiMaria Del Mar MezaCassandra De Soussa372022Riskyana HidayatNanette IndriagoYulia DashkovskaMiruna Alexandra DoldorCarina Proscurnea342023Ketwalee PhonbodiSahida SheikDaniela StefanFrancisca LavanderoTatiana Gonçalves432024Yuri ReyIsabelle De Los SantosGizem CelikYasmin ZainiMakeeba Kaya Animpong442025 Krishan Pauline AlerreKira AndreeaKarin BacilkovaIlin NabsukDiami Almazbekova42

 เรียงลำดับสัญชาติของผู้ชนะเลิศ 
ประเทศ/ดินแดนจำนวนปีที่ชนะ 3 2006, 2010 ,2014 22021, 2025 2009, 2015 2007, 2013  12024202320222020201920182017 2016 2011 2008

 ตัวแทนประเทศไทย 
ตั้งแต่ปี 2023 เป็นต้นมา ส่งประกวดโดยองค์กรมิสแกรนด์ไทยแลนด์
 ปี ผู้ดำรงตำแหน่ง จังหวัด ตำแหน่งในการประกวด รางวัลพิเศษ2025ไอลิน แนบสุขกาฬสินธุ์ รองอันดับ 3 2024กิตติยาพร ฟุ้งมี ชุมพรเข้ารอบ 11 คนสุดท้าย 2023เกตุวลี พลบดีแพร่มิสออราอินเตอร์เนชันแนล 2023 2022ณัฐาศินี วิชัยดิษฐชุมพร colspan="2" 

  ดูเพิ่ม 

 รายการประกวดความงาม
# ริชาร์ด ฮาร์วีย์
ริชาร์ด อัลเลน ฮาร์วีย์ (เกิด 25 กันยายน 1953) เป็นนักแต่งเพลงและนักดนตรีชาวอังกฤษ เดิมทีฮาร์วีย์มาจากวง Gryphon ซึ่งเป็นวงโปรเกรสซีฟร็อก ปัจจุบันเขาเป็นที่รู้จักจากผลงานเพลงประกอบภาพยนตร์และซีรีส์ทางโทรทัศน์ เขายังเป็นที่รู้จักจากกีตาร์คอนแชร์โต Concerto Antico ซึ่งแต่งขึ้นสำหรับจอห์น วิลเลียมส์ มือกีตาร์ (คนละคนกับจอห์น วิลเลียมส์ ซึ่งเป็นวาทยกร) และลอนดอนซิมโฟนีออร์เคสตรา

ในเดือนเมษายน 2012 ผู้ฟังวิทยุในสหราชอาณาจักรลงคะแนนออกเสียงให้เพลง Concerto Antico ของริชาร์ด ฮาร์วีย์ เข้าสู่ Classic FM Hall of Fame เป็นครั้งแรก

 ชีวิตในวัยเด็กและอาชีพ 
ฮาร์วีย์เกิดในเอนฟีนด์ ลอนดอน ฮาร์วีย์เริ่มสนใจดนตรี โดยเรียนรู้เรื่องการบันทึกเสียงเมื่ออายุได้ 4 ขวบ โดยเริ่มเล่นเพอร์คัชชันก่อน และเปลี่ยนมาเล่นแคลริเน็ตในวง British Youth Symphony Orchestra ในเวลาต่อมา  เมื่อเขาสำเร็จการศึกษาจากราชวิทยาลัยดุริยางคศิลป์ ในลอนดอนในปี 1972 เขาสามารถเข้าร่วมวงลอนดอนฟิลฮาร์โมนิกออร์เคสตราได้ แต่เขากลับเลือกที่จะทำงานกับ Musica Reservata ซึ่งเป็นวงดนตรีในยุคแรก ๆ ต่อมาเขาได้พบกับไบรอัน  กัลแลนด์ผู้สำเร็จการศึกษาจากราชวิทยาลัยดุริยางคศิลป์อีกคนและได้ร่วมกันก่อตั้งกริฟฟอน วงดนตรีแนวโปรเกรสซีฟร็อกและโฟล์ก

 ผลงาน 
ฮาร์วีย์เป็นผู้แต่งเพลงประกอบภาพยนตร์ สุริโยไท, คืนบาป พรหมพิราม และภาพยนตร์ชุด ตำนานสมเด็จพระนเรศวรมหาราช
# ถนนลาซาล
ถนนลาซาล เป็นถนนสายหนึ่งในพื้นที่เขตบางนา กรุงเทพมหานคร เป็นถนนที่เชื่อมต่อถนนสุขุมวิทกับถนนศรีนครินทร์

พ.ศ. 2506 ภาครัฐได้ก่อสร้างและเปิดใช้ ซอยสุขุมวิท 105 ซึ่งแยกจากถนนสุขุมวิทที่เปิดใช้เมื่อ พ.ศ. 2479 ถนนลาซาลเป็นถนนที่ขนานไปกับคลองบางนา โดยถนนตัดผ่ากลางนาของชาวมอญคลองบางนาหลายครอบครัว สภาพเดิมเป็นถนนรถไถ รัฐมาขอที่ริมถนนจากชาวนาครอบครัวละ 8 เมตร โดยเจ้าของที่ขุดดินทำถนนกันเอง จ้างคนขุดดินไร่ละ 700 บาท จากนั้นกลายเป็นถนนดิน พอถึงโรงเรียนลาซาลจึงเป็นถนนลูกรัง

ชื่อซอยลาซาลมาจาก "โรงเรียนลาซาล" เปิดทำการสอนเเมื่อ พ.ศ. 2506 สภาพเดิมล้อมรอบด้วยทุ่งนา นอกจากนั้นภายในซอยยังเป็นที่ตั้งของโรงเรียนบางกอกพัฒนา ก่อตั้งเมื่อ พ.ศ. 2500 แต่เดิมอยู่บนถนนเพลินจิต ต่อมาย้ายมาที่ช่องนนทรี และย้ายมายังถนนลาซาลราว พ.ศ. 2532 รวมถึงมีโรงพยาบาลศิครินทร์สร้างเมื่อ พ.ศ. 2522 บนพื้นที่ 11 ไร่ จนกระทั่งในช่วงปี พ.ศ. 2555 เป็นต้นมา ถนนลาซาลเริ่มเป็นย่านที่อยู่อาศัยที่มีประชากรอยู่ค่อนข้างหนาแน่น โดยเริ่มจากการเป็นย่านที่อยู่อาศัยแนวราบ อาคารพาณิชย์ แหล่งรวมหอพักพนักงานโรงงานอุตสาหกรรมที่ราคาไม่แพง อพาร์ทเมนต์คนทำงานให้เช่าระดับกลาง ไปจนถึงเซอร์วิสอพาร์ทเมนต์

บริเวณใกล้ปลายถนนลาซาลทั้งสองฝั่งมีสถานีแบริ่งของรถไฟฟ้าบีทีเอส สายสุขุมวิท และสถานีศรีลาซาลของรถไฟฟ้ามหานคร สายสีเหลือง ซึ่งทั้งสองเป็นสถานีสุดท้ายในเขตกรุงเทพมหานคร ก่อนเข้าสู่เขตจังหวัดสมุทรปราการ
อ้างอิง

ลาซาล
ลาซาล
# ฟอกซิต พีดีเอฟ รีดเดอร์
ฟอกซิต  หรือ ฝูซิน  ชื่อเต็มว่า ฟอกซิต พีดีเอฟ รีดเดอร์  ชื่อเดิมว่า ฟอกซิต รีดเดอร์  เป็นเครื่องมือหลายภาษาแบบฟรีเมียมสำหรับสร้าง ดู แก้ไข ลงลายมือชื่ออิเล็กทรอนิกส์ และพิมพ์ไฟล์พีดีเอฟ ผู้พัฒนา คือ บริษัทฟอกซิต ซอฟต์แวร์ ซึ่งตั้งอยู่ในนครฝูโจว มณฑลฝูเจี้ยน ประเทศจีน ฟอกซิตรุ่นแรก ๆ เป็นที่เลื่องชื่อเพราะการทำงานแบบสตาร์ตอัปและการมีขนาดไฟล์เล็ก ต่อมารุ่น 3.0 จึงเทียบขั้นได้กับอะโดบี รีดเดอร์ ฟอกซิตฉบับวินโดวส์ยังสามารถเพิ่มความเห็นในไฟล์พีดีเอฟ บันทึกไฟล์พีดีเอฟที่ยังทำไม่เสร็จ แปลงสกุลไฟล์อื่นมาเป็นไฟล์พีดีเอฟ แปลงไฟล์พีดีเอฟเป็นไฟล์สกุลอื่น แปลงไฟล์พีดีเอฟเป็นข้อความ เน้นข้อความในไฟล์พีดีเอฟ และวาดรูปในไฟล์พีดีเอฟ นอกจากนี้ ฟอกซิตจนถึงรุ่น 9.7.2 ยังเคยมีจุดเด่นที่ใช้พิมพ์ไฟล์ออกมาเป็นไฟล์พีดีเอฟได้ แต่ยกเลิกไปในเดือนพฤษภาคม พ.ศ. 2563 นอกจากฉบับทั่วไปที่ใช้งานได้โดยไม่มีค่าใช้จ่ายแล้ว ฟอกซิตยังมีฉบับวิสาหกิจ ซึ่งต้องเปิดบัญชีกับฟอกซิตเพื่อใช้งาน

 แพลตฟอร์มที่รองรับ 

ฟอกซิตใช้งานได้ในแพลตฟอร์มใหม่ ๆ ขณะที่แพลตฟอร์มเก่า ๆ อาจไม่รองรับฟอกซิตอีก เช่น ระบบปฏิบัติการไมโครซอฟต์รุ่นเก่า ๆ อย่างวินโดวส์ 95, วินโดวส์ โมบายล์, วินโดวส์ อาร์ที, และวินโดวส์ โฟน เคยรองรับฟอกซิต แต่ปัจจุบันไม่รองรับแล้ว

แพลตฟอร์มที่รองรับฟอกซิตนั้น มีรายชื่ออยู่ในเว็บไซต์ของฟอกซิตเอง ซึ่งปรากฏว่า รวมถึงวินโดวส์และแมคหลายรุ่น ตลอดจนลินุกซ์รุ่นเก่า ๆ บางรุ่น Click "System Requirements" for list of operating systems currently supported, and minimum hardware requirements.

สำหรับโทรศัพท์เคลื่อนที่นั้น ใช้ฟอกซิตได้ทั้งในระบบปฏิบัติการแบบแอนดรอยด์และไอโอเอส

 ปัญหา 

ตัวช่วยติดตั้งฟอกซิตเคยพ่วงมากับโปรแกรมซึ่งไม่น่าจะเป็นที่ต้องการ เช่น แถบเครื่องมือแอสก์ และมัลแวร์ที่ชื่อ โอเพนแคนดี

ในเดือนกรกฎาคม พ.ศ. 2557 ศูนย์อินเทอร์เน็ตสตอร์มรายงานว่า ฟอกซิตสำหรับไอโฟนส่งข้อมูลในโทรศัพท์ไปเก็บไว้ยังเซิร์ฟเวอร์ทางไกลซึ่งตั้งอยู่ในประเทศจีน แม้ผู้ใช้งานจะเลือกให้หยุดสะสมข้อมูลเช่นนั้นแล้วก็ตาม

ฟอกซิตรุ่นต่าง ๆ จนถึงรุ่น 9.7.2 มีจุดเด่นที่ฝังเข้ากับโปรแกรมต่าง ๆ แล้วช่วยให้โปรแกรมนั้นพิมพ์ไฟล์ออกมาเป็นไฟล์พีดีเอฟได้ แต่เลิกไปตั้งแต่รุ่นหลังจากนั้น ทำให้ผู้ใช้งานวิพากษ์วิจารณ์อย่างยิ่ง ต่อมาในวันที่ 9 มิถุนายน พ.ศ. 2564 ฟอกซิตแถลงว่า ยังไม่มีนโยบายนำตัวพิมพ์ไฟล์เช่นนั้นกลับมาในอนาคตอันใกล้ และแนะนำให้หันไปใช้โปรแกรมพีดีเอฟ เอดิเตอร์ ของฟอกซิตแทน
# ไลบิน
ไลบิน("เจาจิ๋วก็ห้ามปรามเปนหลายครั้ง ขงเบ้งก็มิได้ฟัง จึงสั่งให้ กุยฮิวจี๋ บิฮุย ตันอุ๋น เฮียงทง ตันจีน เจียวอ้วน เตียวฮี เตาเขง โตบี เอียวฮอง เบงก๋อง ไลบิน อินเบด ลิจวน ฮุยสี เจาจิ๋ว กับขุนนางผู้ใหญ่ร้อยเศษ คุมทหารอยู่รักษาเมืองเสฉวน")  (ทศวรรษ 160 – ทศวรรษ 260) มีชื่อในภาษาจีนกลางว่า หลาย หมิ่น  ชื่อรอง จิ้งต๋า  เป็นขุนนางและบัณฑิตของรัฐจ๊กก๊กในยุคสามก๊กของจีน

 ประวัติ 
ไลบินเป็นชาวอำเภอซินเอี๋ย (ซินเหย่เซี่ยน) เมืองงีหยง (อี้หยางจฺวิ้น) ซึ่งปัจจุบันคืออำเภอซินเหย่ มณฑลเหอหนาน ไลบินเกิดในช่วงทศวรรษ 160 ในยุคราชวงศ์ฮั่นตะวันออก บรรพบุรุษของไลบินคือหลาย ซี (來歙; เสียชีวิต ค.ศ. 35) ขุนนางผู้รับใช้พระเจ้าฮั่นกองบู๊ (漢光武帝 ฮั่นกวังอู่ตี้; ครองราชย์ ค.ศ. 25–57) จักรรพรรดิองค์แรกของราชวงศ์ฮั่นตะวันออก บิดาของไลบินชื่อหลาย เยี่ยน  มีชื่อเสียงในฐานะผู้ขยันหมั่นเพียรและมีอัธยาศัยดีงามต่อบริวาร หลาย เยี่ยนรับราชการเป็นขุนนางในราชสำนักและขึ้นมามีตำแหน่งเสนาบดีโยธาธิการ (ซือคง) ในรัชสมัยพระเจ้าเลนเต้ (ครองราชย์ ค.ศ. 168–189)(華嶠後漢書曰：豔好學下士，開館養徒衆。少歷顯位，靈帝時位至司空。) อรรถาธิบายจากโฮฺ่วฮันชูของหฺวา เจี้ยวในจดหมายเหตุสามก๊ก เล่มที่ 42.(來敏字敬達，義陽新野人，來歙之後也。父豔，為漢司空。) จดหมายเหตุสามก๊ก เล่มที่ 42.

 ครอบครัว
# สยาม แยปป์
สยาม แยปป์ (เกิด 27 พฤษภาคม ค.ศ. 2003) เป็นนักฟุตบอลชาวไทย-อังกฤษ ซึ่งเล่นตำแหน่งกองหน้าหรือปีกซ้าย เล่นให้กับสโมสรนครราชสีมา เอฟซี ในไทยลีก

 อาชีพ 
 ระดับสโมสร 

ในฐานะนักเตะเยาวชน แยปป์ได้เข้าร่วมทีมโรงเรียนนานาชาติบริติช ภูเก็ต ในประเทศไทย ก่อนฤดูกาล 2022 เขาเซ็นสัญญากับทีมชั้นนำของไทยคือโปลิศเทโร ในวันที่ 9 เมษายน พ.ศ. 2565 เขาเปิดตัวให้กับโปลิศเทโร โดยแพ้ 1–4 ให้กับ แบงคอกยูไนเต็ด เขาเป็นหนึ่งในผุ้เล่นของ FC Bayern Munchen U19 World Squad 2022fcbayern.com

ในช่วงเลกที่สองของศึก ไทยลีก ฤดูกาล 2566–67 สยาม เปิดตัวร่วมทีมบุรีรัมย์ ยูไนเต็ด เขาสวมหมายเลข 22 ถึงแม้สยามจะไม่ค่อยได้รับโอกาสลงสนามมากนัก แต่เขาก็ได้ร่วมรับแชมป์ไทยลีกสมัยที่ 9 กับบุรีรัมย์ ยูไนเต็ด

 ระดับนานาชาติ 

แยปป์มีสิทธิ์เป็นตัวแทนอังกฤษในระดับนานาชาติ

ในปี ค.ศ. 2019 แยปป์เป็นตัวแทนของทีมชาติไทยรุ่นอายุไม่เกิน 15 ปี ในปี ค.ศ. 2019 ในการแข่งขันฟุตบอลอาเซียนชิงแชมป์เยาวชนอายุไม่เกิน 15 ปี โดยลงเล่น 2 เกมในทัวร์นาเมนต์

 เกียรติประวัติ 
บุรีรัมย์ ยูไนเต็ด
ไทยลีก: 2566–67
# ฟุตบอลโลกหญิง 2031
ฟุตบอลโลกหญิง 2031  จะเป็นการแข่งขันฟุตบอลโลกหญิง ครั้งที่ 11 ซึ่งเป็นการแข่งขันฟุตบอลหญิงระดับนานาชาติทุกสี่ปีโดยทีมชาติที่เป็นสมาชิกของฟีฟ่า การแข่งขันฟุตบอลโลกหญิงครั้งนี้มี 32 ทีมเข้าร่วม โดยรวมทั้งเจ้าภาพ ที่จะประกาศในปี ค.ศ. 2025

 การคัดเลือกเจ้าภาพ 

ประเทศเจ้าภาพสำหรับฟุตบอลโลกหญิง 2031 มีกำหนดจะลงมติในการประชุมฟีฟ่าคองเกรส ในไตรมาสที่สองของปี ค.ศ. 2025 หนึ่งปีหลังจากการเลือกเจ้าภาพสำหรับฟุตบอลโลกหญิง 2027 โดยมีหลักเกณฑ์การคัดเลือกเพื่อขออนุมัติในไตรมาสที่ 2 ของปี ค.ศ. 2024

 ประเทศที่สนใจเสนอตัว 

 AFC 
 

 UEFA 

  หรือ  และ
# ประเทศเวียดนามในโอลิมปิกฤดูร้อน 2024
ประเทศเวียดนาม มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 11 ของประเทศในโอลิมปิกในฐานะสาธารณรัฐที่รวมกันเป็นหนึ่งอีกครั้ง แม้ว่าก่อนหน้านี้นักกีฬาเวียดนามจะเข้าร่วมการแข่งขันอีก 6 ครั้งภายใต้ธงของรัฐเวียดนาม หรือ เวียดนามใต้

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมจักรยาน 0  1  1 รวม  0  1  1

 จักรยาน 

ผลการแข่งขันดังนี้

นักกีฬารายการเวลาอันดับเหงียน ถิ ธัตWomen's road race
# ประเทศมาเลเซียในโอลิมปิกฤดูร้อน 2024
ประเทศมาเลเซีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวของประเทศในโอลิมปิกฤดูร้อนทุก ๆ ครั้ง นับตั้งแต่เปิดตัวอย่างเป็นทางการในโอลิมปิกฤดูร้อน 1956 ภายใต้ชื่อ มาลายา ยกเว้น มอสโก 1980 ในมอสโก เนื่องจาก การคว่ำบาตรที่นำโดยสหรัฐ

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมกระโดดน้ำ 1  0  1 รวม  1  0  1

 กรีฑา 

ผลการแข่งขันดังนี้

นักกีฬารายการรอบคัดเลือกรอบรองฯชิงชนะเลิศคะแนนอันดับคะแนนอันดับคะแนนอันดับเบอร์ทรานด์ โรดิกต์ ลิซแพลตฟอร์ม 10 เมตร ชาย
# ชาตรี หล้าพรหม
ชาตรี หล้าพรหม (เกิด 1 กรกฎาคม พ.ศ. 2514) เป็นสมาชิกสภาผู้แทนราษฎรจังหวัดสกลนคร สังกัดพรรคประชาธิปัตย์ 1 สมัย และเป็นอดีตรองประธานสภาองค์การบริหารส่วนจังหวัดสกลนคร

 ประวัติ 
ชาตรี เกิด 1 กรกฎาคม พ.ศ. 2514 ที่บ้านเชียงสือ อำเภอโพนนาแก้ว จังหวัดสกลนคร เป็นบุตรนายหงษ์ นางก้าน หล้าพรหม ด้านครอบครัวสมรสกับนางขวัญจิตร หล้าพรหม มีบุตร 3 คน

สำเร็จการศึกษาจากวิทยาลัยเทคนิคสกลนคร

 การทำงาน 
ชาตรี เคยทำงานเป็นผู้จัดการภาคสนามของลูกทุ่งเวทีไทย และเป็นนักจัดรายการวิทยุ ตั้งแต่ปี 2542 ในชื่อ "บ่าวตี๋ เมืองสกลนคร" ต่อมาเขาได้ทำงานเป็นนักการเมืองท้องถิ่น คือเป็นสมาชิกสภาองค์การบริหารส่วนจังหวัดสกลนคร และเป็นรองประธานสภาองค์การบริหารส่วนจังหวัด (อบจ.) สกลนคร และเป็นอดีตที่ปรึกษานายกเทศมนตรี ตำบลเชียงสือ

ชาตรี ลงสมัครรับเลือกตั้งเป็นสมาชิกสภาผู้แทนราษฎรจังหวัดสกลนคร เขต 2 ในปี 2562 สังกัดพรรคประชาชาติรอง หน.พรรคประชาชาติ หาเสียงโค้งสุดท้าย ชูนโยบายสวัสดิภาพมัดใจชาวบ้าน แต่ไม่ได้รับเลือกตั้ง ต่อมาในปี 2566 ลงสมัครในพื้นที่เดิมอีกครั้ง ในนามพรรคประชาธิปัตย์ โดยเอาชนะ นิยม เวชกามา อดีตสมาชิกสภาผู้แทนราษฎรสังกัดพรรคเพื่อไทยไปเพียง 706 คะแนน‘จุรินทร์’ ยกทีมปชป.บุกสกลนคร เปิดตัว 6 ผู้สมัคร ส.ส.ชูอีสานเชื่อมโลกผู้สมัคร ส.ส.สกลนคร เขต 2 พท. ร้องกกต.ขอนับคะแนนใหม่ หลังแพ้ ปชป.เพียง 706 คะแนน"พปชร.-ปชป." ปักธง ส.ส.สกลนคร เพื่อไทยร่วง 2 เขต ทั้งนี้ เขาเป็นเพียง 1 ใน 2 สมาชิกสภาผู้แทนราษฎรของพรรคประชาธิปัตย์ในภาคอีสาน (อีกคนคือ วุฒิพงษ์ นามบุตร) และเป็นครั้งแรกนับตั้งแต่ พ.ศ. 2538 ที่พรรคประชาธิปัตย์ชนะการเลือกตั้งในจังหวัดสกลนคร

ชาตรี เป็นสมาชิกในกลุ่มของเฉลิมชัย ศรีอ่อน และเดชอิศม์ ขาวทองจับตา “เฉลิมชัย-เดชอิศม์-ชัยชนะ” ย้ายขั้ว ขน 16 ว่าที่ ส.ส. ปชป. เข้ารัฐบาล

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๖, ๑๓ สิงหาคม ๒๕๖๗
 อ้างอิง
# ปีว่าง
ปีว่าง (หรือ sabbatical year) คือช่วงเวลาที่นักเรียนหยุดพักจากการเรียน โดยปกติหลังจากจบมัธยมปลายหรือก่อนเริ่มเรียนระดับบัณฑิตศึกษา ในช่วงเวลานี้ นักเรียนจะมีส่วนร่วมในกิจกรรมด้านการศึกษาและการพัฒนาที่หลากหลาย เช่น การเดินทาง การทำงาน อาสาสมัคร หรือการเรียนในหลักสูตรต่าง ๆ ระยะเวลาของปีว่างไม่ได้จำกัดอยู่ที่การหยุดยาวหนึ่งปี แต่อาจมีระยะเวลาตั้งแต่หลายเดือนไปจนถึงสองสามปี

กิจกรรมที่ทำกันในช่วงปีว่างจะแตกต่างกันอย่างมากและขึ้นอยู่กับความสนใจและเป้าหมายของแต่ละคน นักเรียนบางคนอาจลงเรียนหลักสูตรเพื่อพัฒนาทักษะทางวิชาการในสาขาต่าง ๆ เช่น คณิตศาสตร์หรือการเรียนภาษา ในขณะที่บางคนอาจเรียนด้านการค้า ศิลปะ หรือมีส่วนร่วมในกีฬา งานอาสาสมัครก็เป็นกิจกรรมยอดนิยม เพราะช่วยให้นักศึกษาได้ตอบแทนสังคมและได้รับประสบการณ์อันมีค่า

การวิจัยชี้ให้เห็นว่านักเรียนที่ใช้เวลาช่วงปิดภาคเรียนมีแนวโน้มที่จะมีผลการเรียนดีกว่านักเรียนที่ไม่ได้เรียน อย่างไรก็ตาม ผู้ปกครองบางคนอาจกังวลว่าบุตรหลานของตนจะเรียนจบช้าลง แทนที่จะกลับมาศึกษาต่อเมื่อสิ้นสุดระยะเวลาที่วางแผนไว้ในตอนแรก
# การเดินทางแบบสะพายหลัง
การเดินทางแบบสะพายหลัง  เป็นรูปแบบหนึ่งของการเดินทางอย่างอิสระที่มีค่าใช้จ่ายต่ำ อย่างการพักในที่พักราคาไม่แพงและแบกของที่จำเป็นทั้งหมดไว้ในกระเป๋าสะพายหลัง เป็นรูปแบบการเดินทางโดยจำกัดที่ดำเนินการด้วยความจำเป็นเท่านั้น จึงเป็นรูปแบบการท่องเที่ยวกระแสหลัก

แม้ว่าโดยทั่วไปแล้วการท่องเที่ยวแบบสะพายหลังจะเป็นรูปแบบหนึ่งของการเดินทางของคนหนุ่มสาวซึ่งส่วนใหญ่ทำกันในช่วงปีว่าง (gap year) ของหนุ่มสาว แต่ก็มีการเดินทางแบบนี้โดยผู้มีอายุมากกว่าด้วยอย่างในช่วงพักงานหรือเกษียณอายุ

 ลักษณะเฉพาะ 
ลักษณะเฉพาะการท่องเที่ยวแบบสะพายหลังโดยทั่วไปมักมีลักษณะดังนี้

 เดินทางด้วยระบบขนส่งสาธารณะ การใช้บริการที่พักราคาไม่แพง เช่น หอพักหรือเรือนแรมและวิธีการอื่น ๆ เพื่อลดค่าใช้จ่าย
 การเดินทางที่มีระยะเวลายาวนานกว่าเมื่อเปรียบเทียบกับวันหยุดพักผ่อนทั่วไป
 มีการทำงานในประเทศอื่นในช่วงเวลาสั้น ๆ ขึ้นอยู่กับกฎหมายที่เกี่ยวข้องกับกฎหมายใบอนุญาตทำงาน นอกจากนี้ยังมีคนเร่ร่อนทางดิจิทัล คือผู้ที่ทำงานโดยใช้เทคโนโลยีในขณะที่ใช้ชีวิตเร่ร่อนไปตามที่ต่าง ๆ
 ค้นหาของแท้ การเดินทางแบบสะพายหลังไม่ได้เป็นเพียงการท่องเที่ยวเท่านั้น แต่เป็นวิธีการศึกษาเรียนรู้ด้วย นักเดินทางแบบสะพายหลังต้องการสัมผัสกับสิ่งที่พวกเขาคิดว่าเป็นจุดหมายปลายทางที่คิดว่าเป็น "ของแท้" มากกว่ารูปแบบการท่องเที่ยวแบบมวลชน
 ความปรารถนาที่จะมีส่วนร่วมหรือสร้างเรื่องราวเกี่ยวกับการเดินทาง
# บลูแบนิสเตอส์
บลูแบนิสเตอส์  คือสตูดิโออัลบั้มลำดับที่แปดของนักร้องและนักแต่งเพลงชาวอเมริกัน ลานา เดล เรย์ วางจำหน่ายในวันที่ 22 ตุลาคม ค.ศ. 2021 โดยค่ายโพลีดอร์และอินเตอร์สโคป หลังจากอัลบั้มก่อนหน้า เคมเทรลส์โอเวอร์เดอะคันทรีคลับ ประมาณเจ็ดเดือน  อัลบั้มนี้ถูกผลิตโดยเดล เรย์ เอง และกับทีมผู้ผลิตอื่น ๆ เช่น แซ็กคารี ดอว์ส, ลอเรน ฮัมฟรีย์, ไมก์ ดีน, แบร์รี-เจมส์ โอนีลล์, ริก เนาเวลส์ และอีกมากมาย

ก่อนการเปิดตัวอัลบั้ม มีการปล่อยซิงเกิลออกมาก่อนจำนวนสองซิงเกิล ได้แก่ เพลงชื่อเดียวกันกับอัลบั้ม "บลูแบนิสเตอส์" และ "อาร์เคเดีย" นอกจากนี้ยังมีเพลง "เทกซ์บุก" และ "ไวลด์ฟลาวเวอร์ไวลด์ไฟร์" ที่ปล่อยออกมาในฐานะซิงเกิลโปรโมตก่อนเปิดตัวอัลบั้ม อัลบั้ม"บลูแบนิสเตอส์" ทำอันดับสูงสุดบนชาร์ตบิลบอร์ด 200 ของสหรัฐอเมริกาที่อันดับแปด และยังคว้าอันดับหนึ่งบนชาร์ตอัลบั้มในอาร์เจนตินาและเนเธอร์แลนด์ได้อีกด้วย อัลบั้มนี้ได้รับการวิจารณ์ในเชิงบวกจากนักวิจารณ์ดนตรี ซึ่งส่วนใหญ่ชมเชยเนื้อเพลงที่มีความลุ่มลึกของเดล เรย์

 รายชื่อเพลง 

  ผู้ผลิตเพิ่มเติม
 "Interlude - The Trio" มีท่อนแซมเปิลมาจาก "The Trio", ที่เป็นเพลงจากอัลบั้มเพลงประกอบภาพยนตร์ The Good, the Bad and the Ugly (1966) ที่ถูกแต่งโดยเอนนิโอ มอริโคเน่
 "Dealer" มีเสียงร้องที่ไม่ได้ระเครดิตจาก ไมลส์ เคน
 อ้างอิง